Document ID: 32005R1679

UREDBA SVETA (ES) št. 1679/2005
z dne 6. oktobra 2005
o spremembi Uredbe (EGS) št. 2075/92 o skupni ureditvi trga za surovi tobak
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 37 Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju mnenja Evropskega ekonomsko-socialnega odbora (2),
ob upoštevanju naslednjega:
(1)
Naslova I in II Uredbe (EGS) št. 2075/92 (3) določata sistem premij in sistem omejevanja proizvodnje za proizvodnjo tobaka.
(2)
Člen 152 Uredbe (ES) št. 1782/2003 (4), ki je uvedla skupna pravila za sheme neposrednih podpor v okviru skupne kmetijske politike in nekatere sheme podpor za kmete, predvideva črtanje naslovov I in II Uredbe (EGS) št. 2075/92 s 1. januarjem 2005, vendar določa, da se bosta še uporabljala za letino 2005. Shemi premij in omejevanja proizvodnje, določeni v Uredbi (EGS) št. 2075/92, prenehata veljati s koncem letine 2005.
(3)
Zato vrsta členov Uredbe (EGS) št. 2075/92 postane zastarelih in jih je treba črtati zaradi pravne jasnosti ter preglednosti.
(4)
Zato je treba Uredbo (EGS) št. 2075/92 ustrezno spremeniti -
SPREJEL NASLEDNJO UREDBO:
Člen 1
Uredba (EGS) št. 2075/92 se spremeni:
1.
Člen 1 se nadomesti z naslednjim:
„Člen 1
Skupna ureditev trga za surovi tobak velja za surovi ali nepredelani tobak in tobačne odpadke pod oznako KN 2401.“
2.
Členi 2, 12, 19, 25, 26 in 27 ter Priloga se črtajo.
3.
V členu 13(2) se točka (b) nadomesti z naslednjim:
„(b)
posebne ukrepe za pomoč pridelovalcem tobaka pri preusmeritvi na druge pridelke ali druge gospodarske dejavnosti, s katerimi se ustvarjajo delovna mesta, ter študije o možnostih za pridelovalce tobaka za tako preusmeritev.“
4.
Člen 14 se črta.
5.
Člen 14a se nadomesti z naslednjim:
„Člen 14a
Podrobna pravila za uporabo člena 13 se sprejmejo v skladu s postopkom iz člena 23.“
6.
Člen 17 se nadomesti z naslednjim:
„Člen 17
1. Države članice sprejmejo vse potrebne ukrepe, da se zagotovi in preveri upoštevanje določb Skupnosti na področju surovega tobaka.
2. Pravila za uporabo tega naslova se sprejmejo v skladu s postopkom, navedenim v členu 23.“
Člen 2
Ta uredba začne veljati sedmi dan po objavi v Uradnem listu Evropske unije.
Točke 1, 2 in 6 člena 1 se uporabljajo od 1. januarja 2006.
Ukrepi, potrebni za upravljanje in nadzor sistema premij, pa se še naprej uporabljajo v zvezi z letino 2005.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 6. oktobra 2005

Labels: 17
6